CELEX: 62012TN0109
Language: da
Date: 2012-03-07 00:00:00
Title: Sag T-109/12: Sag anlagt den 7. marts 2012 — Spanien mod Kommissionen

28.4.2012   
            
            
               DA
            
            
               Den Europæiske Unions Tidende
            
            
               C 126/23
            
         Sag anlagt den 7. marts 2012 — Spanien mod Kommissionen
   (Sag T-109/12)
   2012/C 126/44
   Processprog: spansk
   
      Parter
   
   
      Sagsøger: Kongeriget Spanien (ved A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K(2011) 9992 af 22. december 2011 om nedsættelse af den støtte fra Samhørighedsfonden, som er blevet tildelt følgende projekter: »Tiltag, som skal gennemføres inden for rammerne af gennemførelsen af anden fase af masterplanen for forvaltning af fast byaffald i den selvstændige region Extremadura« (CCI nr. 2000.ES.16.C.PE.020); Udløb: »midterste afvandingsområde, Getafe, og underste afvandingsområde, Arroyo del Culebro (afvandingsområde Tago-kloakering)« (CCI nr. 2002.ES.16.C.PE.002); »Genanvendelse af spildevand til kunstvanding af grønne områder i Santa Cruz de Tenerife« (CCI nr. 2003.ES.16.C.PE.003) og »Teknisk bistand til undersøgelsen og udarbejdelsen af projektet for udvidelse og vandforsyning i Mancomunidad de Algodor« (CCI nr. 2002.ES.16.C.PE.040) annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1)
            
            
               Første anbringende om en tilsidesættelse af artikel 18, stk. 3, i Kommissionens forordning nr. 1386/2002 af 29. juli 2002 om gennemførelsesbestemmelser til Rådets forordning (EF) nr. 1164/94 for så vidt angår forvaltnings- og kontrolsystemerne vedrørende støtte, der er ydet fra Samhørighedsfonden og proceduren for finansielle korrektioner (1), idet der er forløbet mere end tre måneder mellem afholdelse af høringen og afgørelsen.
            
         
               2)
            
            
               Andet anbringende om en tilsidesættelse af artikel H i bilag II til Rådets forordning (EF) nr. 1164/94 af 16. maj 1994 om oprettelse af Samhørighedsfonden (2), idet proceduren fastsat i denne bestemmelse er blevet indledt, uden at de nødvendige undersøgelser er blevet gennemført.
            
         
               3)
            
            
               Tredje anbringende om en tilsidesættelse af artikel H i bilag II til Rådets forordning nr. 1164/94 af 16. maj 1994 om oprettelse af Samhørighedsfonden, for så vidt som der ikke foreligger konstateringer, som afkræfter erklæringerne om afslutning af projekterne.
            
         
               4)
            
            
               Fjerde anbringende om en tilsidesættelse af artikel H i bilag II til Rådets forordning nr. 1164/94 af 16. maj 1994 om oprettelse af Samhørighedsfonden, idet der ikke er ført bevis for, at der foreligger uregelmæssigheder.
            
         
               5)
            
            
               Femte anbringende om en tilsidesættelse af princippet om den berettigede forventning i forbindelse med projekt CCI nr. 2000.ES. 16.C PE.020, i det omfang Kommissionen hvad angår projektet har anvendt de kriterier, som er indeholdt i et dokument (Retningslinier om finansielle korrektioner vedrørende offentlige kontrakter, fremlagt for medlemsstaterne i mødet i koordinationsudvalget for fondene den 28.1.2007), som ikke var blevet offentliggjort på det tidspunkt, hvor de spanske myndigheder fremlagde dokumentation for restbeløbet, men derimod 29 måneder senere.
            
         
      (1)  EFT L 201, s. 5.
   
      (2)  EFT L 130, s. 3. Ændret ved Rådets forordning (EF) nr. 1264/1999 af 21.6.1999, EFT L 161, s. 57.